**Informasjon ang. USO i Uddevalla 4-6 september!**

Nå er det ikke lenge igjen før det braker løs på svømmesesongen. Noen av B-parti svømmerne deltar allerede førstkommende helg i Kong Fredrik utendørs i Fredrikstad. A-partiet deltar på sitt første stevne i Uddevalla 4-6 september. Dette er et bra stevne som vi også deltok på sist år, med mange flotte resultater. Da dette også er Davids moderklubb, syns han det er ekstra stas å vise frem sine håpefulle. David vil denne helgen ikke kunne være med, da det arrangeres trenerkonferanse samme helg på Gardermoen, som han bør delta på. Ansvarlige lagledere og trenere vil være Jan, Tommy og meg fordelt på forskjellige dager.

Stevnet har mange deltagere, også mange gode svenske svømmere. Det svømmes finaler i de inndelte årsklassene lørdag og søndag ettermiddag. (100medley for jenter og gutter født 03 og yngre, svømmer direkte i finalen på lørdag og søndag)Årsklassene er som følger:

Jenter og gutter 17 år og eldre

Jenter og gutter 15 og 16 år

Jenter og gutter 13 og 14 år

Jenter og gutter 12 år og yngre

Hele 18 svømmere fra HSK er påmeldte, og skal svømme fordelt på de tre dagene. Dessverre er det slik at ikke alle har kommet med på alle øvelsene, men alle skal minst svømme to øvelser. Se på vedlagt skjema over hvem som skal svømme hva på hvilke dager.

**Følgende svømmere skal delta på de forskjellige dagene:**

**Fredag (11stk)**

Thea, Thyra, Christer, Emma, Thomas, Frida, Nora M., Nora E., Herman, Dorthe og Synne

**Lørdag ( 14stk)**

Christer, William, Mikkel, Herman, Thomas, Sofie, Henriette, Natalia, Ole Morten, Synne, Aurora, Selma, Thea, Nora M

**Søndag(13stk)**

Sofie, Aurora, Henriette, Natalia, Selma, Emma, Thea, Nora M., Frida, William, Herman, Mikkel og Ole Morten.

For at vi skal kunne transportere våre svømmere frem og tilbake vil vi være avhengig av foreldre som kjører. Turen tar ca 1 time og 10 minutter hver vei. Derfor er jeg avhengig av å få tilbakemelding om hvem som kan tenke seg å kjøre på hvilke dager, og ev. hvor mange dere har plass til i bilene. (Er det noen som allerede har avtaler ønsker jeg å få vite om dette). Dette vil jeg ha inn før helgen, slik at jeg kan lage en oversikt over skyssen, slik at dere får beskjed om dette i begynnelsen av neste uke. De som skal være passasjerer skal betale 150kr t/r pr. dag til sjåfør på avreisedagen.

Stevnet starter kl 16.30 på fredag, derfor ser vi det nødvendig å reise fra Halden kl.14.00 (kanskje noen må be seg fri en time fra skolen?)

Lørdag starter stevnet kl 09.00, og avreise fra Halden er kl. 06.45

Søndag starter stevnet kl 09.00, og avreise fra Halden er kl. 06.45

Det er bestilt lunsj til alle svømmerne på lørdag og søndag etter forsøkene, som spises ca. 500m fra hallen(Buffet). Det er viktig med godt påfyll etter flere timer i svømmehallen, derfor ønsker David at alle svømmerne spiser der(koster 80kr, som betales sammen med startkontigent i etterkant av stevnet).

Ser frem til å høre fra dere, og gleder meg til å se Haldenssvømmerne fosse frem i bassenget! Dette blir spennende!! ☺